I 1973 var Ilanit Israels første representant i Eurovision Song Contest, der hun fremførte bidraget «Ey sham» («אי שם», norsk: "Et sted"). Bidraget endte på fjerdeplass. Den israelske debuten ble ledsaget av tidenes største sikkerhetsoppbud i konkurransen til da. En anekdote går ut på at Ilanit opptrådte med skuddsikker vest under kjolen, noe hun har tilbakevist i ettertid. Samme år ga hun ut sitt andre studioalbum, der «Ey sham» var et av sporene.